17.3.2020

Saatteeksi rippikoulun lähetystuntien itseopiskelumateriaalille
Hei lähetys- ja/tai nuorisotyön väki,
Monissa Suomen seurakunnissa joudutaan nyt koronaviruksen aiheuttamien poikkeustoimien vuoksi miettimään myös rippikoulun ennakkopäiviä uudelleen. Monissa seurakunnissa tähän kevättalvelle ajoittuu ns. lähetysralli. Suomen Lähetysseuran kotimaassa olevilla lähetystyöntekijöillä on näissä ollut usein osuuksia.
Halusimme koota Lähetysseuran puolesta käyttöönne itseopiskelumateriaalin, jolla seurakunta voi halutessaan toteuttaa kyseisen lähetysosuuden nyt tapahtumien ollessa peruttuina. Tällä ei ole ensisijaisesti tarkoitus korvata koko lähetystyön oppimateriaalia vaan kyseinen lähetysralli tai siihen verrattava rippikoulutapahtuma. 
Kyseisen etäopetuksen toteuttaa kukin seurakunta itse ja esimerkiksi rippikoululaisten vastauslomakkeiden palauttaminen (tai tuonti leirille täytettynä) tapahtuu seurakunnan oman ohjeistuksen mukaisesti seurakunnan henkilöstölle.
Materiaalin tiedostona on tavallinen Word -tiedosto, jota seurakuntanne voi halutessaan muokata omaan käyttöönne sopivaksi. Sen yhteyteen voi lisätä esimerkiksi lyhyen videotervehdyksen lähetyssihteeriltä, -teologilta tai seurakunnan omalta nimikkolähetiltä tai muuta materiaalia seurakunnan omasta lähetystoiminnasta. Lomakkeen kysymysten tehtävänä on lähinnä osoittaa työntekijälle, että rippikoululainen on tutustunut materiaaliin ja sen myötä lähetystyöhön. Varsinaisia pisteytyksiä ja arviointeja suorituksista ei suositella.
Lähetysseuran kotisivuilla on paljon muutakin rippikouluihin ja nyt niiden etätehtäviin soveltuvaa materiaalia. https://felm.suomenlahetysseura.fi/seurakunnalle/materiaalit/
Toivotamme hyvän Jumalan siunausta teille kaikille!
Suomen Lähetysseura, lähetystyöntekijöiden tiimi
(Lisätietoja ja vinkkejä, Mikko Pyhtilä, mikko.pyhtila@felm.org)

Vastauksia tehtävien kysymyksiin:
1.	Mihin maihin kotiseurakunnallasi on yhteyksiä lähetystyön kautta?
Vastauksena maita seurakunnan omista nimikkokohteista

2.	Suomen Lähetysseura tänään:
Oikeat vastaukset B, A, B

3.	Millaisia historiallisia syitä Afrikan köyhyydelle löytyy? (mainitse 3 asiaa) 
Historiallisia syitä ovat esimerkiksi sodat, valloitukset, orjakauppa, riisto ja rikkauksien vienti Eurooppaan.

4.	Millaista hyötyä kehitysyhteistyöstä on ollut kehitysmaille? (mainitse 3 asiaa)
Vastauksina: Lukutaito parantunut, lapsikuolleisuus vähentynyt, kauppa vilkastunut, osa maista on noussut köyhyydestä ja äärimmäinen köyhyys on vähentynyt, yhä useampi entinen avun vastaanottaja on alkanut auttaa muita.